মমিনা মুস্তাহসান
মমিনা মুস্তাহসান (জন্ম: ৫ সেপ্টেম্বর, ১৯৯২) হচ্ছেন একজন পাকিস্তানি গায়ক-গীতিকার। তিনি ফারহান সাঈদের একক "পি জুন"-এ কাজ করার পর একজন সহ-গায়ক এবং লেখক হিসেবে নিজেকে শীর্ষস্থানে উন্নীত করেন। পরবর্তীতে তিনি জুনুনের অ্যালবাম জুনুন ২০-এর জন্য তার প্রথম স্টুডিও গান "সাজনা" রেকর্ড করেন। মমিনা মুস্তাহসান ২০১৬ সালে কোক স্টুডিওর পাকিস্তানের সংস্করণের ৯ম আসরে একজন বৈশিষ্ট্যযুক্ত শিল্পী হিসাবে তার অভিষেক করেন। তিনি সেখানে নুসরাত ফাতেহ আলী খানের "আফরিন আফরিন" গানটি রাহাত ফাতেহ আলী খানের সাথে গেয়েছেন। তার আত্মপ্রকাশের পর, তিনি পাকিস্তানে সবচেয়ে বেশি অন্বেষিত মিডিয়া ব্যক্তিত্বের মধ্যে একজন হয়ে যান এবং উক্ত গানটি কোক স্টুডিওর ইতিহাসে সর্বাধিক দেখা গানগুলোর মধ্যে অন্যতম হয়ে ওঠে।